اؤزونون گئوسییاسی مؤوقعیی، زنگین مدنیتینه گؤره تورکییه گلهجکده گلوبال سیاستده آپاریجی اویونچولاردان بیرینه چئوریلهجک.
آخار. آذ خبر وئریر کی، بونو «آنادولو» آگنتلیینه آچیقلاماسیندا ناتو قوشونلارینین کئچمیش کوماندانی، آمریکا گنرالی اوسلی کلارک سؤیلهییب.
«تورکییه حاضردا ائله ده آسان دؤور یاشامیر. بو چتینلیک مؤجود اولان چاغیریشلارلا باغلیدیر»، – دئیه او بیلدیریب.
یاخین شرق مسئلهسینه توخونان گنرال یاخین زامانلاردا بو رگیوندا یئنی مناقیشه اوجاقلارینین یاراناجاغینی استثنا ائتمهییب:
«موصولون ترورچولاردان آزاد ائدیلمهسی معین قدر واخت آپاراجاق. موصولدان سونرا نؤبه راکایا چاتاجاق. نتیجهده ایشید اؤز بازالاریندان مهروم اولاجاق. بو ایشید-این رگیوندان تام یوخ اولماسی دئمک دئییل. بؤلگهده همچینین یئنی مناقیشه اوجاقلاری دا یارانا بیلر. ایران چالیشاجاق کی، عراق، سورییا و لیواندا تأثیرینی ساخلاسین. تهرانین سیاستینه قارشی نه قدر چوخ قارشیلیق گؤستریلسه، رگیوندا بیر او قدر ده چوخ ساواش احتیمالی اولاجاق».
azb_Arab azb_Arab azb_Arab azb_Arab azb_Arab